Foto’s: 15 leeus in een boomFoto: Bobby-Jo Clow (via CatersNews) Die fotograaf Bobby-Jo Clow van Dubbo in Australië se foto van ŉ trop van 15 leeus wat in ŉ boom lê en rus, word wyd op sosiale media gedeel. Clow (32) het dié merkwaardige foto in die Serengeti in Tanzanië geneem. Volgens hom is die leeus nie besig om hul prooi dop te hou nie, maar hulle vlug eerder vir die vlooie in die lang gras. “Ek het in ŉ stadium 15 leeus getel,” het Clow gesê. “Wanneer jou gids self sy kamera te voorskyn bring, weet jy dit is iets baie spesiaal.” Bron: CatersNews